**9. A feladat a két világháború közötti magyar külpolitikával kapcsolatos.**

**Válaszoljon a kérdésekre a források és ismeretei segítségével! 2008 maj**

„1. cikk. Abban az esetben, ha a Magas Szerződő Felek egyikét Magyarország

részéről nem provokált támadás érné, a másik fél kötelezi magát, hogy a jelen

Szerződés 2. cikkében foglalt megállapodás által meghatározott módon a

megtámadott fél védelmére kel.

4. cikk. Avégből, hogy békés erőfeszítéseiket összhangba hozzák, a két kormány

kötelezi magát, hogy a Magyarországgal fennálló kapcsolataikat érintő külpolitikai

kérdésekben egyetértően fog eljárni.” *(A Román Királyság és a Csehszlovák Köztársaság*

*szerződése; 1921)*

„A múlt évben jelentős változás állott be Magyarország külpolitikai helyzetében. A

pénzügyi és katonai ellenőrzés megszűnte után szerződést kötöttünk Olaszországgal

[…] Ezt a szerződést tárgyalás előzte meg déli szomszédunkkal, amelynek az volt a

célja, hogy bizonyos függő jogi, gazdasági és pénzügyi kérdések elintézése révén

gazdasági közeledést keressünk, s ha lehet, a vitás jogi kérdésekre nézve

döntőbírósági szerződést is kössünk. […] azonban két év óta húzódnak ezek a

tárgyalások. […] Ha e lassúság okát keressük, […] azt kell mondanom, hogy ez a

lassúság főleg annak a szerződéses viszonynak tulajdonítható, amely déli

szomszédunk és két másik szomszédunk között áll fenn: […] amely megnehezíti azt,

hogy ezeknek az államoknak egyike Magyarországhoz való viszonyát külön és

függetlenül a két másik államtól igyekezzék […] rendezni. […] Vagy irredenta-e az,

ha mi a békerevíziót követeljük? Hiszen erre két jogcímünk is van. Az egyik maga a

[…] békeszerződés a benne foglalt népszövetségi paktum 19. szakasza, amely módot

ad arra, hogy bármely állam felvesse egyik vagy másik szerződés revíziójának

kérdését a Népszövetség előtt. A másik jogcím pedig a kísérőlevél, amellyel a

békeszerződést átadták, s amely elismeri, hogyha nemzeti szempontból a határok

megállapításánál igazságtalanságokat követtek el, azok ki fognak korrigáltatni. […] e

kérdéssel foglalkozni tehát nem irredentizmus. Ennél továbbmenő akciókat,

kalandos vállalkozásokat és összeesküvéseket igenis lehetetlenné teszünk…” *(Bethlen*

*István beszéde; 1928)*

*irredenta: Nagy-Magyarország visszaállítását akarja*

**a) Melyik békeszerződésre utal a miniszterelnök beszédében? Mikor született ez a**

**békeszerződést Magyarországgal?** (Elemenként 0,5 pont.)

a békeszerződés neve: ………………………………………………..

az aláírás időpontja (év, hó, nap): ………………………………….…………….

**b) Hogyan nevezzük azt a „szerződéses viszony”-t, amire Bethlen beszédében utal?**

**(**0,5 pont)

…………………………………………………………………………….…………………

**c) Nevezzen meg két jogcímet, amelyek Bethlen szerint lehetővé teszik az ország számára**

**a revízió követelését!** (Elemenként 0,5 pont.)

…………………………………………………………………….…………………………

……………………………………………………………………………………………….

**d) A források alapján állapítsa meg, miért volt kudarcra ítélve a magyar kormány**

**tárgyalási szándéka a déli szomszéddal!** (1 pont)

………………………………………………………………………………………………..

**e) Hogyan viszonyul Bethlen a határok erőszakos megváltoztatásához?** (0,5 pont)

…………………………………………………………………..……………………………

**9. Horthy korszak külpolitikája (Összesen 4 pont.)**

**a)** az első világháborút lezáró vagy trianoni békeszerződés (0,5 pont)

1920. június 4. (0,5 pont)

**b)** Kisantant (0,5 pont)

**c)** a népszövetségi alapokmány 19. pontja lehetővé teszi a revízió felvetését a Népszövetség

előtt, illetve erre vonatkozó javaslat benyújtását a Népszövetséghez; a békeszerződés (ún.

Millerand-féle) kísérőlevele felveti annak lehetőségét, hogy a nemzeti szempontból

igazságtalan határokat később módosítsák (Elemenként 0,5 pont.) *(Más, tartalmilag helyes*

*válasz is elfogadható.)*

**d)** A kisantant államok – szerződésük értelmében – egymással egyetértőleg járnak el Magyarországgal

kapcsolatban. (1 pont) *(Más, tartalmilag helyes válasz is elfogadható.)*

**e)** elveti (0,5 pont) *(Más, tartalmilag helyes válasz is elfogadható.)*